"रिलैप्स" एल्बम का कवर सबसे पहले 21 अप्रैल 2009 को एमिनेम के ट्विटर अकाउंट के माध्यम से प्रकाशित किया गया था। इसमें रैपर के सिर को दवा की हजारों गोलियों द्वारा ढके हुए दिखाया गया है। कवर पर एक स्टीकर दवा के पर्चे के लेबल की तरह है, जिसमे एमिनेम रोगी है और डॉ॰ ड्रे चिकित्सक हैं। एमटीवी न्यूज़ के गिल कौफ्मैन ने कवर को रैपर के संघर्ष तथा नशीली दवाओं की लत से जोड़ कर वर्णित करते हुए कहा, कि इस कला में एमिनेम द्वारा अपने निजी मुद्दों को प्रदर्शित करने की आदत का ही प्रदर्शन है। एल्बम बुकलेट और बैक कवर में दवाइयों के पर्चों के डिज़ाइन थे। बुकलेट के पीछे प्रूफ को श्रद्धांजली अर्पित की गयी है, जहाँ एमिनेम बताता है कि वह संयमित है तथा उसने उसके लिए गाना लिखने का प्रयास किया, लेकिन कोई भी इतना अच्छा नहीं था इसलिए वह पूरी एल्बम उसे समर्पित करता है। सीडी खुद को एक दवा की बोतल पर ढक्कन के रूप में प्रदर्शित करती है जिसमे स्लेटी रंग पर बड़े बड़े लाल अक्षरों में लिखा हुआ है "पुश डाउन एंड टर्न".

आलोचनात्मक प्रतिक्रियाएं
व्यवसायिक प्रदर्शन
रिकॉर्डिंग
आर्टवर्क